CELEX: C2005/217/29
Language: sk
Date: 2005-09-03 00:00:00
Title: Rozsudok Súdneho dvora (prvá komora) z 21. júla 2005 vo veci C-30/04 (návrh na začatie prejudiciálneho konania podaný Tribunale di Bolzano): Ursel Koschitzki proti Istituto nazionale della previdenza sociale (INPS) (Sociálne zabezpečenie migrujúcich pracovníkov — Nariadenie (EHS) č. 1408/71 — Starobný dôchodok — Výpočet teoretickej výšky dávky — Zohľadnenie čiastky nevyhnutnej na dosiahnutie minimálnej dávky stanovenej vnútroštátnym právnym predpisom)

3.9.2005   
            
            
               SK
            
            
               Úradný vestník Európskej únie
            
            
               C 217/15
            
         
      ROZSUDOK SÚDNEHO DVORA
   
   (prvá komora)
   z 21. júla 2005
   vo veci C-30/04 (návrh na začatie prejudiciálneho konania podaný Tribunale di Bolzano): Ursel Koschitzki proti Istituto nazionale della previdenza sociale (INPS) (1)
   
   (Sociálne zabezpečenie migrujúcich pracovníkov - Nariadenie (EHS) č. 1408/71 - Starobný dôchodok - Výpočet teoretickej výšky dávky - Zohľadnenie čiastky nevyhnutnej na dosiahnutie minimálnej dávky stanovenej vnútroštátnym právnym predpisom)
   (2005/C 217/29)
   Jazyk konania: taliančina
   Vo veci C-30/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Tribunale di Bolzano (Taliansko) z 9. januára 2004 a doručený Súdnemu dvoru 28. januára 2004, ktorý súvisí s konaním: Ursel Koschitzki proti Istituto nazionale della previdenza sociale (INPS), Súdny dvor (prvá komora), v zložení: predseda štvrtej komory vykonávajúci funkciu predsedu prvej komory K. Lenaerts, sudcovia N. Colneric (spravodajkyňa), K. Schiemann, E. Juhász a M. Ilešič, generálny advokát: F. G. Jacobs, tajomník: L. Hewlett, hlavná referentka, vyhlásil 21. júla 2005 rozsudok, ktorého výrok znie:
   Článok 46 ods. 2 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (EHS) č. 2001/83 z 2. júna 1983 (Ú. v. ES L 230, s. 6) v znení nariadenia Rady (ES) č. 3096/95 z 22. decembra 1995 sa má vykladať v tom zmysle, že na určenie teoretickej výšky dôchodku slúžiacej ako základ pre výpočet pomerného podielu dôchodku príslušná inštitúcie nie je povinná zohľadniť doplatok, ktorého účelom je dosiahnutie minimálneho dôchodku stanoveného vnútroštátnou právnou úpravou, ak z dôvodu prekročenia hraníc príjmov stanovených vnútroštátnou právnou úpravou týkajúcou sa uvedeného doplatku si poistená osoba, ktorá bola počas celej svojej kariéry zamestnaná v dotknutom členskom štáte, nemôže tento doplatok nárokovať.
   
      (1)  Ú. v. EÚ C 85, 3.4.2004